Fotogalereya: Samolyotlar haqida ko‘pchilik bilmagan qiziqarli ma’lumotlar

TravelAsk samolyotlar haqida ko‘pchilik bilmaydigan, biroq parvozlar vaqtida foydasi tegib qolishi mumkin bo‘lgan ma’lumotlarni to‘plab taqdim etdi.

Havo tarkibida uglerod ikki oksidi ortib ketishi, turbulentlikning sodir bo‘lish ehtimolligi oshiradi. Bu esa jiddiy oqibatlarga olib kelishi mumkin.

Samolyot shokoladli bo‘lmagan. Fransiyalik Mishel Lotito noorganik buyumlarni iste’mol qilishi bilan tanilgan. Uning eng katta yutug‘i — Cessna 150 samolyoti. Mishel ushbu samolyotning o‘rindiqlari-yu, rezina g‘ildiraklarini qo‘shib yeb yuborishga ikki yil vaqt sarflagan.

Ingliz tili aviaparvozlar tili hisoblanadi, shu sababli xalqaro reyslarda ishlaydigan ekipaj a’zolari uni bilishlari lozim.

Boeing 747-400 samolyotining old oynasi BMW markasidagi avtomobilning narxiga teng. Boeing’ning o‘zi esa, taxminan, 250 million to‘llar turadi.

Uchuvchilar bir vaqtda hech qachon bir xil ovqat iste’mol qilmaydi, bu taqiqlangan. Bu orqali ikkala uchuvchining ham bir vaqtda ovqatdan zaharlanish ehtimolligining oldi olinadi.

Zamonaviy texnologiyalar samolyotlarning uchuvchisiz ham uchishini ta’minlay oladi. Biroq yo‘lovchi reyslarida bu amaliyotdan foydalanish taqiqlangan.

C-5’ning uzunligi olti qavatli binoga teng bo‘lib, u eng uzun harbiy samolyot deya e’tirof etilgan. Eng kichkina samolyotning og‘irligi esa 162 kilogramm. Bu BD-5 Micro.

Tadqiqotlarning ko‘rsatishicha, pomidor soki past bosimda yanada shirinroqqa aylanadi. Shu sababli ushbu sokni unchalik xushlamaydigan yo‘lovchilar ham samolyot bortida uni ichishni ma’qul ko‘radi.

Samolyotning eng xavfsiz joyi — uning dumi. Agarda falokat yuz bergudek bo‘lsa, orqada o‘tirgan yo‘lovchilarning omon qolish ehtimolligi 40 foizga ortadi.

“Qora quti” aslida quti ham, qora ham emas. Bu parvozning barcha parametrlarini yozib oluvchi qurilma. Uning shakli shar yoki silindr ko‘rinishida ishlanadi, bu esa tashqi bosimga yaxshiroq qarshilik ko‘rsatadi.

Aslini olganda kislorod niqoblari sizni uzoq muddatga qutqarmaydi. U 15 daqiqa davomida yordam beradi, bu esa samolyot bemalol nafas olsa bo‘ladigan balandlikdan pastga tushishi uchun yetarli emas.

Samolyotga simob olib chiqish taqiqlanadi. Uning hatto juda oz miqdori ham alyuminiydan ishlangan samolyotga juda katta xavf tug‘diradi.